OpenLLM-France/wikimedia huggingface dataset:
# Rambla d'Aragó (Lleida)

La Rambla d'Aragó és un monument del municipi de Lleida inclòs en l'Inventari del Patrimoni Arquitectònic de Catalunya.

## Descripció

Encara que no és pròpiament una rambla, per la manca de generositat amb l'espai per als vianants, aquest carrer ample constitueix frontera entre el centre històric de Lleida i la ciutat moderna, acollint nombrosos edificis d'equipament, entre ells la Biblioteca Pública i Universitat de Lleida, esdeveniments i manifestacions.
Un passeig lateral arbrat, enjardinat i pavimentat per a vianants i una via rodada central de circumval·lació de la ciutat acaben amb fites urbanístiques i escultòriques.

## Història

El començament de la consolidació urbana se situa en l'enderroc de les muralles l'any 1861 i la unió de la ciutat emmurallada amb el seu entorn, en aquest cas dels terrenys que es coneixen actualment com turó de la Serreta. L'estructura de Rambla es manté durant molts d'anys. Als anys 1960 es fa desaparèixer l'àmbit, que hi havia al centre, per als vianants i es creen amples voreres laterals que al marge esquerre adquireix la categoria de passeig. Oficialment, se'n va dir primer Passeig de Ponent i la denominació de Rambla Aragó és més tardana. Del començament es coneix popularment com a Passeig de Boters.

## Referències

* ↑ «Mobilització històrica a Lleida per rebutjar la violència de les forces de seguretat de l'Estat durant l'1-O». CCMA, 03-10-2017. [Consulta: 17 octubre 2020].
* ↑ «Els CDR rebategen simbòlicament la rambla d'Aragó de Lleida com a 'rambla de la Cultura'». Vilaweb, 16-12-2017. [Consulta: 17 octubre 2020].
* 1 2 «Rambla d'Aragó». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 març 2013].
# Necroforesi

La necroforesi (del grec "necros", mort, i "foresis", portar) és una conducta trobada en insectes eusocials que consisteix en la "evacuació del niu dels membres morts d'una colònia". Aquesta conducta higiènica és executada per treballadors especialitzats (i en un cas registrat les pròpies reines) que reconeixen als morts per senyals químiques.
Les reines de l'espècie de formigues Lasius niger retiren cofundadores mortes.

## Referències

* ↑ López-Riquelme i Fanjul-Moles, 2013, p. 72.
* ↑ «necroforesi». Cercaterm. Termcat. [Consulta: 22 maig 2018].
* 1 2 Pull, Christopher D.; Cremer, Sylvia «Co-founding ant queens prevent disease by performing prophylactic undertaking behaviour». BMC Evolutionary Biology, 17, 1, 13-10-2017. DOI: 10.1186/s12862-017-1062-4.
* ↑ López-Riquelme i Fanjul-Moles, 2013, p. 71.

## Bibliografia

* López-Riquelme, Germán Octavio; Fanjul-Moles, María Luisa «The funeral ways of social insects. Social strategies for corpse disposal». Trends in Entomology, 9, 2013, pàg. 71-129.
# Nakhon Pathom

Nakhon Pathom (en tailandès นครปฐม (Pronunciació)) és una ciutat (thesaban nakhon) a la Tailàndia central, capital de la província homònima. Un dels monuments més importants és la gegant Phra Pathom Chedi. La ciutat també conté l'únic temple bhikkhuni del país, el Wat Songdhammakalyani (วัดทรงธรรมกัลยาณี).
Nakhon Pathom també allotja un campus de la Universitat de Silpakorn dins del Palau Sanam Chan.

## Referències

* ↑ «Wat Songdhammakalyani». Arxivat de l'original el 2011-07-08. [Consulta: 15 juliol 2010].
# Ranchester

Ranchester és una població dels Estats Units a l'estat de Wyoming. Segons el cens del 2000 tenia 701 habitants.

## Demografia

Segons el cens del 2000, Ranchester tenia 701 habitants, 277 habitatges, i 191 famílies. La densitat de població era de 451,1 habitants/km².
Dels 277 habitatges en un 36,8% hi vivien nens de menys de 18 anys, en un 53,8% hi vivien parelles casades, en un 12,6% dones solteres, i en un 31% no eren unitats familiars. En el 26% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,08.
Per edats la població es repartia de la següent manera: un 30,1% tenia menys de 18 anys, un 7,6% entre 18 i 24, un 25% entre 25 i 44, un 26,2% de 45 a 60 i un 11,1% 65 anys o més.
L'edat mediana era de 37 anys. Per cada 100 dones de 18 o més anys hi havia 90,7 homes.
La renda mediana per habitatge era de 36.094 $ i la renda mediana per família de 46.389 $. Els homes tenien una renda mediana de 36.875 $ mentre que les dones 20.804 $. La renda per capita de la població era de 15.421 $. Entorn del 18,2% de les famílies i el 16,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ranchester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Ranchester». American Fact Finder. Oficina del Cens dels Estats Units, 12-01-2010.
# Més fortes que la censura

Més fortes que la censura és una campanya per incentivar les subscripcions a les revistes en català. Es tracta d'una acció conjunta del Govern de Catalunya i l'Associació de Publicacions Periòdiques en Català amb la col·laboració de la Plataforma per la Llengua i la Federació Llull –que engloba Òmnium Cultural, Acció Cultural del País Valencià i Obra Cultural Balear–. La iniciativa es fa fer pública el 21 de juliol de 2023 i es va iniciar el 9 d'octubre de 2023.

## Referències

* ↑ «El Govern i les revistes en català engeguen una campanya per incentivar-ne les subscripcions». Govern de Catalunya, 21-07-2023 [Consulta: 25 abril 2024].
* ↑ «"Som més fortes que la censura", la campanya de subscripcions a revistes en català». Corporació Catalana de Mitjans Audiovisuals, 21-07-2023 [Consulta: 9 octubre 2023].
* ↑ «Comença la campanya 'Som més fortes que la censura' per incentivar les subscripcions de revistes en català». Govern de Catalunya, 08-10-2023 [Consulta: 25 abril 2024].
* ↑ «S'inicia la campanya per incentivar les subscripcions a les revistes en català». Comunicació 21, 09-10-2023 [Consulta: 9 octubre 2023].

## Enllaços externs

* Més fortes que la censura - Lloc web oficial
# Quercus castanea

Quercus castanea és una espècie de roure que pertany a la família de les fagàcies i està dins de la secció Lobatae, dins del gènere Quercus.

## Descripció

És un petit arbre perennifoli que creix entre els 5 als 20 m d'alçada. El tronc fa entre 30-60 cm de diàmetre. L'escorça té un color cafè fosc. Les branques fan entre 1 a 2 mm, de color cafè, tomentoses, glabrescents. Posseeixen nombroses lenticel·les. Els brots són ovoides, de color cafè pàl·lid, punxegudes, entre 2 a 4 mm de llarg. Les estípules ben aviat caducifolis. Les fulles fan 2,5 a 15 cm de llarg per 1,3 a 5 cm d'ample, coriàcies, rígides, el·líptiques, oblongues, lanceolades i obovades. L'àpex és obtús a la punta de les fulles, aristades, a la base subcordades. Els marges són plans o lleugerament revolutes, cartilaginoses, amb 5-9 parells de dents aristats, però de vegades tot o dentada només a prop de l'àpex. Les fulles són de color verd grisenc, una mica llustrós i rugós, per sobre, i són de color gris a groguenc amb un escàs toment per sota, entre 7-12 parells de venes laterals impressionats per sobre. El pecíol és de color groc marró 0,3-1 (-2) cm de llarg. Les flors surten entre juny i juliol. Les glans fan entre 18 a 25 mm de llarg per 12 mm de diàmetre, són ovoides i en grups de 2 o 3, en un gruix tija de 4-7 mm de llarg. La gla està tancada per una tassa d'entre 1/3 a 1/2. La tassa de la gla té unes escates fines pubescents. La maduració s'esdevé al cap d'1 any, entre novembre a febrer.

## Distribució

Creix en els vessants i canals, de boscos de pinedes i alzinedes i bosc mesòfil entre els 1400-2600 m i sobre sòls argilosos o sorrencs amb pedregars. Creix des de Mèxic, a l'Estat de Chiapas, Estat de Colima, Districte Federal, Estat de Durango, Estat de Guerrero, Estat de Guanajuato, Estat d'Hidalgo, Estat de Jalisco, Estat de Mèxic, Estat de Morelos, Estat de Nayarit, Estat d'Oaxaca, Estat de Puebla, Estat de San Luis Potosí, Estat de Sinaloa, Estat de Sonora, Estat de Tlaxcala i Estat de Veracruz; fins a Centreamèrica (Guatemala, El Salvador); 800 - 2600 m (a 3500 m a Guatemala).

## Referències

* ↑ «Quercus castanea a Instituto Nacional de Ecología y Cambio Climático». Arxivat de l'original el 2013-10-29. [Consulta: 27 octubre 2013].
* ↑ Quercus castanea Oaks of the world

## Enllaços externs

* Quercus castanea a The Plant List Decarregat el 20 d'octubre de 2013.
* Quercus castanea a Instituto Nacional de Ecología y Cambio Climático Arxivat 2013-10-29 a Wayback Machine.
* Quercus castanea Imatges a Google
# Natàlia Sànchez i Dipp

Natàlia Sànchez i Dipp (Figueres, 1983) és una política catalana.
Ha cursat estudis en Història i Comunicació Cultural. Ha treballat com a tècnica de projectes d'Òmnium Cultural, treballadora de la productora Metromuster i tresorera de la Candidatura d'Unitat Popular. Fou militant del Bloc d'Estudiants Independentistes (BEI) i, posteriorment, de la Coordinadora d'Estudiants dels Països Catalans (CEPC). Va participar en l'assemblea del Casal la Volta. Va ser regidora a l'Ajuntament de Figueres i membre del Consell Comarcal de l'Alt Empordà. A les eleccions al Parlament de Catalunya de 2017 fou escollida diputada per la Candidatura d'Unitat Popular- Crida Constituent. El 2021 no es va tornar a presentar a les eleccions al Parlament.

## Referències

* ↑ «Qui són i d'on vénen els candidats de la CUP per al 21-D?». Crític, 17-11-2017. [Consulta: 26 novembre 2017].
* ↑ «Sol·licitud de compareixença de Natàlia Sánchez Dipp, tresorera de la Candidatura d'Unitat Popular». Parlament de Catalunya. [Consulta: 1r desembre 2017].
* ↑ «Natàlia Sànchez encapçala la llista gironina de la CUP-Crida Constituent». Tramuntana TV, 22-11-2017. [Consulta: 26 novembre 2017].
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 22 desembre 2017].
* ↑ Alemany, Joird «Un mínim de 18 diputats no repetiran escó». El Punt Avui, 25-12-2020, p. 12.
# Radioconus riochcoensis

Radioconus riochcoensis és una espècie de mol·lusc gastròpode pertanyent a la família Charopidae.

## Hàbitat

És terrestre.

## Distribució geogràfica

És un endemisme del Brasil.

## Referències

* ↑ uBio (anglès)
* ↑ Mansur, M.C.D. (1996). "Radioconus riochcoensis." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 16 abril 2023]
* ↑ Encyclopedia of Life (anglès)
# Rectoria del monestir de Sant Daniel

La Rectoria del monestir de Sant Daniel és una obra de Girona inclosa a l'Inventari del Patrimoni Arquitectònic de Catalunya.

## Descripció

Es tracta de l'antiga rectoria del poble de Sant Daniel. Presenta planta rectangular lleugerament corbada pel costat Nord-est. Té planta baixa i un pis. Els murs són de maçoneria, mentre totes les portes i finestres així com les cantonades estan construïdes amb pedra. La coberta és a dues vessants. Té uns particulars relleus escultòrics, un escut i decoració fitomorfa que ornamenten la llinda i els brancals de la porta primitiva.

## Referències

* ↑ «Rectoria del monestir de Sant Daniel». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# Nitva

Nitva (en rus: Нытва) és una ciutat de Rússia, es troba al territori de Perm. El 2023 tenia 19.369 habitants. Es troba a la vora del riu Nitva, prop de la seva confluència amb el Kama, a 55 km a l'oest de Perm i a 1.103 km a l'est-nord-est de Moscou.

## Història

Nitva és mencionada per primer cop el 1623. El 1756 la família Stroganov hi construí una foneria de coure, la Nitvenski Zavod. La foneria fou convertida en una planta siderúrgica el 1768 i fabricà equipaments i atuells per a la cantera naval de la localitat. Durant els anys 1930, la planta siderúrgica fou eixamplada, i Nitva rebé l'estatus d'assentament urbà el 1928 i finalment el de ciutat el 1942.

## Referències

* ↑ «Recensements et estimations de la population depuis 1897». — «Office fédéral de statistiques, Recensement de la population russe de 2010». — «Population résidente par municipalité de la fédération de Russie au Plantilla:1er janvier 2012». — «Population résidente par municipalité de la fédération de Russie au Plantilla:1er janvier 2013».
# Nitya Krishinda Maheswari

Nitya Krishinda Maheswari Korwa (n. 16 des 1988 a Blitar) és una esportista d'Indonèsia que competeix en bàdminton en la categoria de dobles. La seva parella actual és Greysia Polii.
Maheswari va participar en el Campionat Mundial de Bàdminton de 2009, on va aconseguir el rang 9 en dobles femení juntament amb Greysia Polii. El 2011 va guanyar la medalla d'or en els Jocs del Sud-est Asiàtic amb Anneke Feinya Agustin.
Nitya Krishinda Maheswari va guanyar el seu primer títol de la Super Series aparellada amb Greysia Polii al 2015 Korea Open.

## Referències

* ↑ «Greysia Polii & Nitya Krishinda Maheswari win first Superseries title at Korean Open». YONEX. Arxivat de l'original el 3 d’octubre 2015. [Consulta: 24 setembre 2015].

## Enllaços externs

* BWF World Ranking
# Nau Argo

* Aquest article tracta sobre l'antiga constel·lació. Si cerqueu el vaixell de la mitologia grega, vegeu «Argo».
La Nau Argo (llatí: Argo Navis) va ser una extensa constel·lació en l'hemisferi sud celeste, que representava Argo, el navili en què, segons la mitologia grega, van viatjar Jasó i els Argonautes. Aquesta és l'única constel·lació descrita per Claudi Ptolemeu que no es reconeix com a tal en l'actualitat. Per la seva gran mida (uns 1.884 graus quadrats, més que cap altra), va ser dividida en diverses constel·lacions menors per Nicolas-Louis de Lacaille en el segle xviii: Carina (la Quilla), Puppis (la Popa) i Vela (que ocupa el lloc que correspondria al masteler de la nau).

## Estrelles importants

La Nau Argo fou dividida per Lacaille molts anys després que Johann Bayer anomenés les estrelles segons el seu sistema. Avui continua usant-se la seva seqüència, encara que ja no es reconeix com una constel·lació; és a dir, Vela, Puppis i Carina, les constel·lacions derivades d'aquest extens asterisme, comparteixen una mateixa seqüència de Bayer. És per això que tant a Vela com a Puppis hi manquen les estrelles alfa i beta perquè Alfa (α) i Beta (β) de la Nau Argo corresponen avui a Alpha i Beta Carinae. A Carina hi manca l'estrella gamma perquè Gamma (γ) de la Nau Argo avui correspon a Gamma Velorum (pertany a Vela), i així successivament.
Pyxis, a diferència de les altres tres, té estrelles amb designació alfa, beta, gamma i altres, encara que les seves estrelles van pertànyer antigament a la mateixa constel·lació de la Nau Argo. Això es deu al fet que, en temps de Bayer, les estrelles que ara dibuixen Pyxis —totes de poc esclat— no es comptaven entre les que traçaven la figura de la nau. Quan Lacaille la creà en el 1756 és quan les seves estrelles reben la designació corresponent.
# Nau Simon

La Nau Simon és una obra de Canovelles (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Nau industrial de grans dimensions amb estructura quadrangular i coberta a dos vessants. A la part frontal es troba l'entrada principal a l'edifici i es configura com un cos afegit de menor altura també amb coberta a dos vessants, del qual sobresurten uns voladissos metàl·lics. Aquestes estructures cobreixen la zona de càrrega i descàrrega. En aquesta zona s'alternen les úniques entrades de llum de l'edifici. L'alçada i l'estructura de l'edifici li donen un aspecte sòlid i tancat.

## Història

El setembre del 1987 s'inicià la construcció de la nau i s'acabà al desembre de 1988. El 1989 rep el premi FAD d'arquitectura dins l'apartat: "Arquitectura-Edificis de nova planta d'ús privat".

## Referències

* 1 2 3 4 «Nau Simon». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2015].
# Nom de regnat

Un nom de regnat, és un nom formal usat per alguns papes i monarques durant els seus regnats. Des de les èpoques medievals, els monarques sovint optaven per utilitzar un nom diferent del seu nom propi quan heretaven un tron.
El nou nom (o, de vegades l'antic, confirmat) és seguit d'un ordinal per donar-li un nom únic per al període en què el monarca és al tron. Tot i això, en el cas d'una unió personal, el mateix governant pot portar ordinals diferents en els distints estats, ja que són cadascú d'ells són assignats per ordre cronològic; però alguns poden tenir més precursors del mateix nom cristià (en general d'una dinastia diferent).
En parts d'Àsia, els monarques adopten noms d'era. Encara que no siga el cas, els governants individuals (sovint aquells de llarga vida) — en lloc d'una dinastia sencera, com és el cas de la georgiana, referint-se a diversos Jordi de la dinastia Hannover — pot arribar a ser epònim de la seva edat o el zeitgeist d'una època. Exemples inclosos (del Regne Unit) la victoriana (fins i tot aplicat per a la resta del món) o l'eduardià.

## Enllaços externs

* Cronologies de regnat Arxivat 2007-11-14 a Wayback Machine. (anglès)
# Red Level (Alabama)

Red Level, Alabama és una població dels Estats Units a l'estat d'Alabama. Segons el cens del 2000 tenia 556 habitants.

## Demografia

Segons el cens del 2000, Red Level tenia 556 habitants, 213 habitatges, i 151 famílies La densitat de població era de 114,2 habitants/km².
Dels 213 habitatges en un 33,8% hi vivien nens de menys de 18 anys, en un 54,5% hi vivien parelles casades, en un 11,7% dones solteres, i en un 29,1% no eren unitats familiars. En el 28,2% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,09.
Per edats la població es repartia de la següent manera: un 26,4% tenia menys de 18 anys, un 7,9% entre 18 i 24, un 26,3% entre 25 i 44, un 22,3% de 45 a 60 i un 17,1% 65 anys o més.
L'edat mediana era de 36 anys. Per cada 100 dones hi havia 102,9 homes. Per cada 100 dones de 18 o més anys hi havia 101,5 homes.
La renda mediana per habitatge era de 25.956 $ i la renda mediana per família de 36.250 $. Els homes tenien una renda mediana de 25.833 $ mentre que les dones 18.750 $. La renda per capita de la població era de 14.491 $. Aproximadament l'11% de les famílies i el 16,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Red Level». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 juliol 2010].
* ↑ «Geographic Comparison Table- Red Level». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Red Lake

«Red Lake» té aquests significats:
* Red Lake (CDP), localitat estatunidenca de Minnesota
* Red Lake Falls, localitat estatunidenca de Minnesota
* Comtat de Red Lake, comtat de l'estat de Minnesota
* Reserva índia de Red Lake, reserva índia de Minnesota
# Razdolni (Kamtxatka)

* Per a altres significats, vegeu «Razdolni».
Razdolni (en rus: Раздольный) és un poble (un possiólok) del krai de Kamtxatka, a Rússia, que el 2020 tenia 2.395 habitants. Pertany al districte de Iélizovo.

## Referències

* ↑ Населенные пункты Камчатки (даты возникновения, наименования, переименования, упразднения; краткая топонимика Камчатки)
* ↑ Березняки (Камчатский край — Россия)
# Razan Zaitouneh

Razan Zaitouneh (Síria, 29 d'abril de 1977) és una advocada pels drets humans i activista social siriana.
Es va llicenciar en dret l'any 1999 i el 2001 va començar a treballar com a advocada. Va formar part d'equips d'advocats per a la defensa dels presos polítics des del 2001. Al mateix any, va ser una de les fundadores de l'Associació de Drets Humans a Síria i el 2005, va establir el SHRIL (Syrian Human Rights Information Link), a través del qual continua informant sobre les violacions de drets humans a Síria.
El 2011 va guanyar el Premi Sakharov i el premi Anna Politkovskaya i el 2013 el Premi Dona Coratge atorgat pel Departament d'Estat dels Estats Units.
Va ser segrestada al nord de Damasc el desembre de 2013, juntament amb els seus col·legues Samira Khalil i Nazem Hammadi. Tot i que no es coneix la identitat dels seus captors, se sospita del grup Exèrcit de l'Islam. Fins a la seva desaparició, treballava en la documentació l'estat dels drets humans a Síria per als Comitès de Coordinació Local de Síria en el marc de la Guerra Civil siriana.

## Referències

* ↑ Beaumont, Peter. «Syria's defiant women risk all to protest against President Bashar al-Assad» (en anglès), 21-05-2011. [Consulta: 2 juliol 2018].
* ↑ «Syrian Activist In Hiding: 'If We Didn't Believe We Will Win, We Couldn't Bear All This'» (en anglès). [Consulta: 2 juliol 2018].
* ↑ Pizzi, Michael «The Syrian Opposition Is Disappearing From Facebook» (en anglès). The Atlantic, 04-02-2014.
# Noalhac (Losera)

Noalhac és un municipi francès, situat al departament del Losera i a la regió d'Occitània.

## Referències

* ↑ Topònims occitans de la Losera
# Noank (Connecticut)

Noank és una concentració de població designada pel cens dels Estats Units a l'estat de Connecticut. Segons el cens del 2000 tenia 1.830 habitants.

## Demografia

Segons el cens del 2000, Noank tenia 1.830 habitants, 846 habitatges, i 501 famílies. La densitat de població era de 458,8 habitants/km².
Dels 846 habitatges en un 21,9% hi vivien nens de menys de 18 anys, en un 51,8% hi vivien parelles casades, en un 6,4% dones solteres, i en un 40,7% no eren unitats familiars. En el 35,5% dels habitatges hi vivien persones soles el 16,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,78.
Per edats la població es repartia de la següent manera: un 20,3% tenia menys de 18 anys, un 3,4% entre 18 i 24, un 24,9% entre 25 i 44, un 29,5% de 45 a 60 i un 21,9% 65 anys o més.
L'edat mediana era de 46 anys. Per cada 100 dones de 18 o més anys hi havia 83,5 homes.
La renda mediana per habitatge era de 61.250 $ i la renda mediana per família de 77.596 $. Els homes tenien una renda mediana de 59.091 $ mentre que les dones 48.333 $. La renda per capita de la població era de 41.355 $. Cap de les famílies i el 2,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Noank». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Noank». American Fact Finder. Oficina del Cens dels Estats Units, 12-01-2010.
# Raigarh (ciutat)

Raigarh és una ciutat i municipi de l'Índia a l'estat de Chhattisgarh, capital del districte de Raigarh. Fou l'antiga capital del principat de Raigarh.
Està situada a 21° 54′ N, 83° 24′ E﻿ / ﻿21.9°N,83.4°E﻿ / 21.9; 83.4 a la riba del Kelo. Consta al cens del 2001 amb una població de 110.987 habitants. El 1901 la població era de 6.764 habitants. La ciutat tñé un antic fort construït al temps de la invasió maratha. No fou municipalitat fins al segle xx.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.